<classify> Michuano hiyo ambayo kwa sasa ni maarufu kwa jina la Kombe la Kagame kutokana na udhamini mnono wa Rais Paul Kagame wa Rwanda, inaandaliwa na Baraza la Vyama vya Mpira wa Miguu Afrika Mashariki na Kati CECAFA, na mwaka huu itashirikisha timu 13.Kati ya hizo, tatu ni za Tanzania ambazo ni Yanga na Azam FC kwa Tanzania Bara, huku KMKM ikiwakilisha Zanzibar, wakati mabingwa watetezi, El Merreikh ya Jamhuri ya Sudan haitashiriki.Yanga iko katika Kundi A pamoja na Gor Mahia, Khartoum ya Jamhuri ya Sudan, Telecom ya Djibouti na KMKM wakati Kundi B lina timu za APR Rwanda, Al Shandy Jamhuri ya Sudan, LLB Burundi na Heegan Somalia na Kundi C linaundwa na Azam FC Bara, Malaika Sudan Kusini, KCCA Uganda na Adama City Ethiopia.Kwa mujibu wa ratiba ya Cecafa, leo kutakuwa na mechi tatu ambazo ni kati ya APR dhidi ya Al Shandy itakayoanza saa nane mchana, KMKM dhidi ya Telecom saa 10 jioni itakayochezwa kwenye Uwanja wa Karume, Ilala na kwenye Uwanja wa Taifa, Yanga itaikabili KMKM.Yanga inayofundishwa na kocha Mholanzi Hans van Pluijm, itakuwa inawania taji la sita la michuano hiyo baada ya mara ya mwisho kulitwaa mwaka 2012 kwenye Uwanja wa Taifa ilipoishinda Azam FC kwa mabao 2-0.Hivyo, safari hii itakuwa inawania kuifikia rekodi ya watani wao wa jadi, Simba ambao wametwaa taji hilo mara nyingi zaidi, mara sita.Yanga, Gor Mahia na Tusker pia ya Kenya zimetwaa taji hilo mara sita. Mabingwa hao wa Tanzania Bara wanajivunia kikosi imara kilichowapa ubingwa msimu huu, kikiundwa na wachezaji wengi nyota wa Tanzania na wageni kadhaa.Inao wazoefu wakiongozwa na nahodha Nadir Haroub, Kelvin Yondani, Ally Mustapha ambao watashirikiana na nyota wengine kama Simon Msuva, Salum Telela, Juma Abdul, Mbuyu Twite, Haruna Niyonzima, Amissi Tambwe ambaye ni mfungaji bora wa michuano hiyo mwaka 2013, Kpah Sherman na Andrey Coutinho.Lakini michuano hii ni fursa pia kwa wachezaji wapya wa Yanga kuonesha viwango vyao ambao ni kipa Mudathir Hamis, Mwinyi Haji, Malimi Busungu, Geoffrey Mwashuiya, Deus Kaseke na nyota kutoka Zimbabwe, Donald Ngoma na mwingine kutoka Ghana, Joseph Zuttah.Lakini ukiachana na Yanga, timu nyingine zinazoshiriki zimekuwa wazoefu wa michuano hiyo kama APR, Gor Mahia, KCCA iliyotwaa taji mwaka 1978 na hata Azam FC ambayo hii ni mara yake ya tatu inashiriki na mwaka jana iliishia robo fainali jijini Kigali nchini Rwanda ambako ilitolewa na walioibuka mabingwa, El Merreikh.Kocha wa Mkuu wa Yanga, Pluijm alisema anawaheshimu wapinzani wake, Gor Mahia lakini haiogopi na ana matumaini makubwa ya kuibuka na ushindi kwenye mchezo huo.Nimefundisha soka Afrika tangu mwaka 1996 hivyo nina uzoefu na soka la timu za hapa kwa muda mrefu, lakini pia tumefanya maandalizi ya kutosha, lakini mimi sidharau mpinzani wangu kwa sababu kwenye soka lolote linaweza kutokea na hakuna mtu anayejua matokeo, alisema Pluijm katika mkutano na wanahabari jana.Kocha Mkuu wa Gor Mahia, Frank Nuttal alisema hana uzoefu mkubwa kwenye soka la Afrika ukilinganisha na mpinzani wake Van Pluijm, lakini alisisitiza kuwa vijana wake wako vizuri kuikabili Yanga.Yanga ni timu kubwa japo sijawahi kuiona ikicheza, lakini naamini ni timu yenye ushindani na mechi ya kesho leo itakuwa ngumu, lakini mwisho wa mchezo tutajua matokeo, alisema Nuttal.Mchezo huu ambao mgeni rasmi anatarajiwa kuwa Waziri wa Ujenzi, John Magufuli ambaye pia ni mgombea kiti cha urais kupitia CCM, unatarajiwa kuwa na msisimko wa aina yake kutokana na timu zote kuwa na historia inayolingana kwenye mashindano haya kwani kila mmoja ametwaa kombe mara tano.Yanga ndio mabingwa wa Ligi Kuu Tanzania Bara ambayo ilimalizika Mei mwaka huu wakati wapinzani wao wakiwa wanaongoza Ligi ya Kenya KPL inayoendelea kutimua vumbi nchini humo.  <topic>: MICHEZO 